
ŠAKIŲ RAJONO SAVIVALDYBĖS ADMINISTRACIJOS DIREKTORIUS

Šakiai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos žmonių užkrečiamųjų ligų profilaktikos ir kontrolės įstatymo 26 straipsnio 3 dalies 3 punktu, Gripo ir ūminių viršutinių kvėpavimo takų infekcijų epidemiologinės priežiūros taisyklėmis, patvirtintomis Lietuvos Respublikos sveikatos apsaugos ministro 2012 m. sausio 30 d. įsakymu Nr. V-58 „Dėl gripo ir ūminių viršutinių kvėpavimo takų infekcijų epidemiologinės priežiūros taisyklių patvirtinimo“, rajono savivaldybės tarybos 2009 m. sausio 22 d. sprendimu Nr. T-6 patvirtintų Savivaldybės administracijos nuostatų 24 punktu ir atsižvelgdamas į Marijampolės visuomenės sveikatos centro 2016 m. vasario 8 d. raštą Nr. 5D-249 „Dėl gripo epidemijos skelbimo Šakių rajono savivaldybėje“:
1. S k e l b i u nuo 2016 m. vasario 8 d. gripo ir ūmių viršutinių kvėpavimo takų infekcijų epidemiją Šakių rajono savivaldybės teritorijoje. Epidemijos pabaiga bus skelbiama atskiru įsakymu.
2. Į p a r e i g o j u:
2.1. Savivaldybės administracijos Bendrojo skyriaus vyriausiąją specialistę Rimutę Grušienę šį įsakymą paskelbti savivaldybės interneto svetainėje ir rajono savivaldybės administracijos vyriausiąją specialistę Evelina Domeikaitę-Dovydaitienę informuoti savivaldybės biudžetines ir viešąsias įstaigas bei visuomenę apie gripo ir viršutinių kvėpavimo takų infekcijų epidemijos Šakių rajono savivaldybės teritorijoje paskelbimą.
2.2. Šakių rajono savivaldybės visuomenės sveikatos biuro direktorių teikti informaciją Šakių rajono gyventojams apie gripo ir ūmių viršutinių kvėpavimo takų infekcijų profilaktiką bei būtiną elgesį gripo epidemijos metu.
		3. R e k o m e n d u o j u  įstaigų vadovams, piliečiams gripo epidemijos laikotarpiu laikytis Šakių rajono savivaldybės administracijos direktoriaus 2015 m. gruodžio 1 d. įsakymu Nr. AT-1268 „Dėl Šakių rajono savivaldybės gripo ir ūminių viršutinių kvėpavimo takų infekcijų epidemiologinės priežiūros ir prevencijos priemonių 2015–2016 metams plano tvirtinimo“ patvirtintame plane nurodytų priemonių:
3.1. Riboti masinius žmonių renginius mieste.
3.2. Nutraukti pamokas bei užsiėmimus bendrojo ugdymo mokyklose ir organizuotuose kolektyvuose, susirgus 20 proc. ir daugiau lankančių tą įstaigą vaikų.
3.3. Įmonėse ir organizacijose, ypač vaikų kolektyvuose, sustiprinti patalpų vėdinimą, drėgną valymą bei dezinfekciją.
Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.


Administracijos direktorius							Evaldas Sniečkus

Parengė	
Vyriausioji specialistė
Evelina Domeikaitė-Dovydaitienė
2016-02-08

image1.png




